Diari Oficial de la Generalitat Valenciana


Sumari del DOGV 8077, del 05-07-2017 (2017/6050)

Extracte de la Resolució de 30 de juny de 2017, del Rectorat, per la qual es convoca la III edició del Programa University Junior International Entrepreneurs.
--------------------------------------------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6050


Data del document
:   30-06-2017

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 30 de juny de 2017, del Rectorat, per la qual es convoca la III edició del Programa University Junior International Entrepreneurs. [2017/6050]  
BDNS (identif.): 353701  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
El Programa University Junior International Entrepreneurs està dirigit als i les estudiants de la Universitat de València que posseïsquen un perfil emprenedor i que estiguen matriculats en estudis de grau, postgrau o doctorat.  
  
Segon. Objecte  
La finalitat d'aquesta convocatòria és la concessió de tres ajudes de mobilitat per a la realització de pràctiques acadèmiques externes de dos mesos de duració en organitzacions d'acollida ubicades fora del territori espanyol, en els països elegibles del Programa Erasmus+, i relacionades amb la idea de negoci que presente la persona beneficiària. L'ajuda inclou un període de formació no presencial sobre emprenedoria internacional.  
  
Tercer. Bases reguladores  
Les bases reguladores es troben publicades en l'adreça següent:  
  
https://webges.uv.es/uvTaeWeb/DescargarAnuncio.do'codigo=XODNIKA-C956-7328-1453  
  
Quart. Quantia  
La present convocatòria està finançada per la Conselleria d'Economia Sostenible, Sectors Productius, Comerç i Treball, a través de la línia nominativa S7864000, «Campus de l'emprenedor innovador», amb una dotació global de 6.000 euros. Per tant, la Universitat de València concedirà a cada persona beneficiària una ajuda de 2.000 euros bruts.  
  
  
Cinqué. Termini de presentació de sol·licituds  
El termini de presentació de sol·licituds romandrà obert durant vint dies des de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana.  
  
Sisé. Altres dades  
Les estades tindran una duració màxima de dos mesos a jornada completa. El període de realització comprendrà des de la data de publicació de la resolució de concessió definitiva fins al 30 de desembre de 2017. Podran realitzar-se, sempre en un país diferent del d'origen de la persona beneficiària i, si és el cas, del seu actual país de residència, en organitzacions d'acollida situades en qualsevol país participant i elegible dins del Programa Erasmus+, els 28 països membres de la Unió Europea, la República de Macedònia, Islàndia, Liechtenstein, Noruega i Turquia. Qualsevol consulta que es desitge formular sobre la III edició del Programa University Junior International Entrepreneurs podrà realitzar-se en el telèfon 050 865 032, en horari d'atenció de 09.00 a 14.00 hores de dilluns a divendres, o en les adreces de correu electrònic rmdvxmaup@hbhikfa.ev i sgtl@qh.pb  
  
València, 30 de juny de 2017.- El rector, p. d. (DOGV 27.01.2017), la vicerectora d'Investigació i Política Científica: Pilar Campins Falcó.